open-index/open-wikipedia-markdown huggingface dataset:
חנוכת המזבח

שמאל|ממוזער|270px|אילוסטרציה של מזבח העולה, 1901
**חֲנֻכַּת הַמִּזְבֵּחַ** הוא שמה של הקרבת הקורבנות בפעם הראשונה על גבי מזבח העולה בבית המקדש. לרוב הדעות, שמו של חג החנוכה נגזר משם זה, משום שלאחר שהגיעו החשמונאים לבית המקדש בפעם הראשונה, בנו מחדש את המזבח ולאחר מכן חנכו אותו.

## מקור השם
מקור שם זה הוא במילה "חינוך" שפירושה - יצירת הרגל. היות שמטרת הקרבת הקורבנות הראשונים על המזבח היא, כביכול, הרגלת המזבח לעבודתו (הקרבת קורבנות), נקרא שם המעמד 'חנוכה'.

## פרטי המצווה
המקור בתורה להקרבת הקורבנות על המזבח הוא בספר שמות:  
חלק מהמפרשים מסבירים שמקור מצוות חנכת המזבח היא בפסוק זה, בו התורה מצווה על הקרבת הקורבנות בכל יום, ובין השאר, על הקרבת הקורבנות הראשונה. אז, נקראת העבודה בשם 'חנכת המזבח'. 

חנכת המזבח נעשית על ידי הקרבת קורבן תמיד של שחר, כך שהיא חייבת להתקיים בבוקר. אם נגמרה הכנת המזבח בערב, שאז אי-אפשר להקריב את התמיד של שחר, נדחית החנוכה למחרת, ובאותו היום לא מקריבים על המזבח כלל.

## מחלוקות הלכתיות
קיימות מספר מחלוקות במצווה:
רוב מוני המצוות לא הגדירו את מצווה זו כמצווה בפני עצמה במניין המצוות, אלא כפרט בתוך מצווה אחרת, ביניהם הרמב"ם, רבי סעדיה גאון וספר החינוך. הסבר לכך ניתן על ידי הראשונים: חנכת המזבח היא למעשה פרט במצוות הקורבנות (התמידין) הרגילה שקיימת תמיד, ובפעם הראשונה שהיא מתבצעת, היא נקראת בשם 'חנוך'.
לעומתם, קיימים כאלו שאכן מחשיבים מצווה זו כמצווה בפני עצמה, הידוע בהם הוא בעל ההלכות גדולות.

מחלוקת נוספת היא בנוגע לזמן קיומה: 
הרמב"ם סובר שמצוות חנוכת המזבח היא אינה לדורות אלא הייתה מצווה זמנית וחד-פעמית בלבד - כאשר נחנך המזבח בפעם הראשונה על ידי משה רבנו.
הרמב"ן חולק עליו, וסובר שחנכת המזבח היא אכן מצווה לדורות. 
לדעת החזון איש המצווה אינה מתקיימת כאשר רק נפגם המזבח ואז תוקן. לפי זה, טוען החזון איש, מצוות חנכת המזבח התקיימה בחנוכת בית המקדש הראשון כאשר הושלמה בנייתו בידי שלמה, בחנוכת בית המקדש השני כאשר הושלמה בנייתו בידי עזרא הסופר, ובחנוכתו העתידית של בית המקדש השלישי בגאולה.

## בחג החנוכה
בשנת 164 לפנה"ס, באחד הקרבות במהלך מלחמת החשמונאים כנגד ממלכה הסלאוקית, השיגו החשמונאים ניצחון שאפשר להם לשחרר את בית המקדש, לטהר אותו ולשקם את המזבח. החשמונאים הרסו את המזבח הישן ובנו חדש במקומו, את הריסות המזבח הישן שמרו בלשכת החותמות שבבית המוקד. בשעת ניצחון זו ערכו החשמונאים את חנכת המזבח החדש בהקרבת קרבנות ובחגיגות שמחה.

על שמה של חנכת המזבח, כנראה, נקבע השם "חג החנוכה" לחג שמציין בדיעבד גם את ניצחון הקרב המפורסם בו שיקמו את המזבח, וגם את השלמת תהליך העצמאות מין הסלאוקים שקרה בהמשך.

## לקריאה נוספת
* **[[אנציקלופדיה תלמודית]]**, כרך ט"ז, ערך **חנוך כלי המקדש**.

## קישורים חיצוניים
* חנוכת המזבח על ידי החשמונאים לשעה ולדורות - מאמר מאת הרב יהודה זולדן באתר ישיבה.
* חנכת המקדש באתר אנציקלופדיה יהודית.
* 

## הערות שוליים

קטגוריה:חנוכה
קטגוריה:אירועים בחודש כסלו
קטגוריה:בית המקדש
קטגוריה:מצוות עשה
קטגוריה:תרי"ג מצוות
קטגוריה:מצוות בית המקדש
מראשיה B

300px|ממוזער|שמאל|Marussia B1

**מראשיה B** (ברוסית: **Marussia B**) הייתה סדרה של מכוניות ספורט שיוצרו על ידי יצרנית הרכב הרוסית מראשיה. הסדרה התחלקה לשני דגמים שכונו B1 ו-B2, שניהם היו דומים מאוד מבחינה טכנית, אך שונים מבחינת העיצוב החיצוני שלהם. לשני הדגמים היו את אותו המנוע, מאפיינים, מערכת מתלים, מערכת בלימה ומחיר (מחירו של כל רכב היה מעל ל-4,000,000 רובל או בקירוב 100,000 אירו או 85,000 לירות שטרלינג). אלו היו מכוניות הספורט הראשונות שיוצרו ברוסיה.

## B1

הדגם B1 הוא הדגם הראשון בסדרת מכוניות אלו, ובנוסף הרכב הראשון שיוצר אי פעם על ידי חברת Marussia. מנועי המכונית לא מיוצרים ברוסיה, אלא באנגליה על ידי חברת קוסוורת' (Cosworth). חברת מארוסיה מתכוונת לייצר אך ורק 2999 יחידות של דגם זה. כוח המנוע נע בין 360 ל-420 כוחות סוס, הרכב יכול להגיע למהירות מקסימלית של 250 קמ"ש ולהאיץ מ-0 ל-100 קמ"ש ב-3.8 שניות.

## B2
300px|ממוזער|שמאל|Marussia B2
הדגם B2 הוא היורש של ה-B1, הוצג לראשונה בתערוכת רכב בפרנקפורט בשנת 2009. ההבדלים בין שני הדגמים הוא בעיצוב הדלתות ומכסה המנוע בלבד. לדגם B2 עיצוב חדשני יותר וגם פנים הרכב מפואר יותר. מכסה המנוע עוצב כך שהמתבונן ברכב מלפנים יראה את האות M שמזכירה את לוגו החברה. לרכב יש 420 כוחות סוס, מהירות מקסימלית של 310 קמ"ש, ושוב תאוצה מ-0 ל-100 קמ"ש ב-3.8 שניות. דגם זה הופיע בשני משחקי וידאו בסדרת Need For Speed שיצאו לאקרנים בשנת 2012 ו-2013. רק 12 עד 14 רכבים מדגם זה יוצרו עד לשנת 2014.

## קישורים חיצוניים

קטגוריה:מכוניות ספורט
B
טרטורניסים

**טרטורניסים** (שם מדעי: Teratornithidae) היא משפחת עופות דורסים נכחדים שהיו קרובי משפחתם של הקונדוריים האמריקאים והשתייכו לסדרת הקונדוראים. עופות אלה נחשבים לעופות המעופפים הגדולים ביותר שהיו בכדור הארץ אי פעם.
## מאפיינים
הגדול בטרטורניסים היה הארגנטוויס, שמוטת כנפיו הגיעה ל-7 מטרים, בהשוואה לעוף המעופף בעל הכנפיים הארוכות ביותר היום, אלבטרוס נודד, שמוטת כנפיו היא 3.56 מטרים. הוא גם הגיע למשקל 72 ק"ג. לשם השוואה, הגדולה שבעופות המעופפים היום היא חובה גדולה שמשקלה עד 11 ק"ג.

עופות אלו עופפו בתקופת הפליסטוקן באמריקה הדרומית הקדומה וכנראה התנהגו כמו הקונדורים של ימינו. הם חיפשו נבלות בלהקות וניקרו בהם בעזרת המקור הכבד שעזר להם לנקר עורות של חיות גדולות ששהו במישורים. ישנם חוקרים המניחים שחלקם היו טורפים פעילים שאיימו על יצורים קטנים מהם ולא אכלו נבלות או גנבו טרף מטורפים אחרים.

## סוגים
*סוג טרטורניס (*Teratornis*)
*סוג איולורניס (*Aiolornis*)
*סוג ארגנטוויס (*Argentavis*)
*סוג *Cathartornis*
*סוג *Oscaravis*

## קישורים חיצוניים

*
קטגוריה:טקסונים שהתפתחו באוליגוקן
דין הפנר

**דין הַפְנֶר** (נולדה ב-18 באוגוסט 1996) היא שחקנית ישראלית.

## ביוגרפיה
דין הפנר נולדה לרוברט ולאריאלה, רופאים, ולה אחות ואח הקטנים ממנה. למדה במגמת תיאטרון בתיכון בליך ברמת גן. הפנר שירתה בצבא ההגנה לישראל בין השנים 2015–2017.

## קריירה
בשנת 2005, לקחה חלק בפסטיגל גיבורי על, כילדת פסטיגל לצד אושרי כהן, יעל בר זוהר והראל סקעת. לאחר מכן השתתפה במספר פרסומות, והבולטת ביותר הייתה ל"טבעול" עם ענת וקסמן כשהייתה בת 10 בלבד.

ב-2015, קיבלה תפקיד אורח בסדרת הנוער של ערוץ דיסני "כוכב הצפון", בתפקיד עדן.

בשנת 2016 החלה לגלם את אמילי, אחד מהתפקידים הראשיים בעונה השישית של סדרת הנוער "ראש גדול" שעלתה לשידור ב-1 בינואר 2017 ושודרה ב-KidZ. באותה שנה השתתפה בסדרה "רון" בתור שני הצעירה.

החל מ-2017 משחקת דין תפקיד מרכזי בסדרת הנוער "כפולה" במשך חמש עונות, לצד נועה קירל, תובל שפיר ועומר דרור בתפקיד גאיה סבן – זמרת פופ וכוכבת מפורסמת, המתחרה בזמרת נועה קירל. הסדרה עלתה לשידור ב-1 בינואר 2018 בערוץ KidZ בחברות הלוויין Yes ו-HOT. לסדרה הופק מופע בהיכל מנורה מבטחים בת"א ב-2018, בו לקחה הפנר חלק מרכזי. לקראת עלייתה של העונה השלישית, נודע כי הפנר הולכת להנחות את התוכנית "כפולות" ביחד עם ריף נאמן, מעין תוכנית בידור המסכמת את אירועי השבוע בכפולה ובהשתתפות השחקנים מהסדרה.

בשנת 2018 השתתפה בתפקיד אורח בסדרה הקומית "טרנינג" וגם בתפקיד אורח בסדרת הפשע "מלכות". באותה השנה שיחקה גם במיני סדרה "מעורבבים".

בשנת 2019 שיחקה את בייבי בקומדיה "זה לא הגיל". באותה שנה היא השתתפה בתפקיד אורח בסדרה "מורובוט" בו שיחקה את עצמה. החל מדצמבר 2019 משתתפת בסדרה "אחותי קפצה כיתה" בתור זוהר איציק.

משנת 2020 לוקחת חלק בסדרה "אבא מטפלת". באותה שנה החלה להנחות בתוכנית "דין ואנג'ל" שמשודרת בערוץ דיסני ישראל יחד עם אנג'ל ברנס. בשנת 2020 החלה דין הפנר ללמוד משחק במסלול הלימודים המלא ב"בית הספר למשחק" של יורם לוינשטיין. משך המסלול כשלוש שנים.

בשנת 2021 נודע כי דין הפנר תצטרף לעונה השלישית של הסדרה "פלמ"ח", בתפקיד המלכה אליזבת בצעירותה.

משנת 2024 משחקת בהצגה "יומן חוף ברייטון" בתיאטרון "בית ליסין" בתפקיד נורה.

בשנת 2025 היא החלה לשחק בסדרת הטלוויזיה לילדים ונוער, "אל עצמי". בסדרה היא מגלמת את יעלה, המחנכת של ציון בכיתתו החדשה בחיפה.

## חיים אישיים
הפנר הייתה בזוגיות עם השחקן טל גרושקה מסוף שנת 2020 עד פברואר 2023. בסוף שנת 2023 חזרו השניים לזוגיות ובאפריל 2024 פורסם כי עברו לגור יחד בתל אביב. באוקטובר 2025 פורסם כי השניים נפרדו. 

## פילמוגרפיה

### טלוויזיה

### תיאטרון

### אחר

## פרסים ומועמדויות

## קישורים חיצוניים

*משה אבוטבול, דין הפנר חולמת על "ארץ נהדרת" והנחיה עם אסי עזר, פרוגי, 23 בפברואר 2020
*

## הערות שוליים

קטגוריה:שחקניות קולנוע וטלוויזיה ישראליות
קטגוריה:בוגרות תיכון בליך
קטגוריה:בוגרי תיכון בליך
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:זמרות השרות בעברית
קטגוריה:ישראליות שנולדו ב-1996
קטגוריה:ישראלים שנולדו ב-1996
שטח-ראשיים

ממוזער|Cymbacephalus beauforti מוסווה.
**שטח-ראשיים** (שם מדעי: Platycephalidae) היא משפחת דגי גרם מסדרת העקרבנונאים הקרובה למשפחת העקרבנוניים. דגים אלה שוכבים רוב זמנם ומתחפרים בחול הימי.

דגי ים אלה מצויים בעיקר בימים האינדו-פסיפיים, אך הצליחו להגר גם אל הים התיכון.

אלו דגים בינוניים בגודלם מאורך עשרה ס"מ ליותר ממטר. הם בעלי ראשים מגודלים בצורת משולשים ועם עיניים בולטות. הם בעלי זוג סנפירי גב קוצניים ובעלי גוף מוארך.

הם טורפים הניזונים מדגים אחרים ומסרטנים. הם אורבים להם קבורים בחול וכשטרף חולף מעליהם הוא נבלע מיד בפיהם הגדול.

רוב זמנם הם נחים על קרקעית הים ויכולים לצלול עד עומק 300 מטרים מתחת למים. הם שוחים רק לעיתים נדירות.

## סוגים
*סוג ומין יחיד Ambiserrula jugosa
* Cociella
* Cymbacephalus
*סוג ומין יחיד Elates ransonnettii
* Grammoplites
* Inegocia
*סוג ומין יחיד Kumococius rodericensis
*סוג ומין יחיד Leviprora inops
* Onigocia
*סוג ומין יחיד תִּמְסְחָן רֹאשְׁתָן (Papilloculiceps longiceps)
* Platycephalus - בו המין שטח-ראש הודי ושטח-ראש בסנסי
* Ratabulus
* Rogadius
*סוג ומין יחיד Solitas gruveli
* Sorsogona
* Suggrundus
* Sunagocia
* Thysanophrys

## קישורים חיצוניים

* 

*
נטע אלחמיסטר

**נטע אלחמיסטר** (נולדה ב-20 באפריל 1994) היא דוגמנית, קוסמטיקאית, שחקנית ואשת עסקים ישראלית.

## ביוגרפיה
אלחמיסטר נולדה בראשון לציון, אביה, אייל אלחמיסטר, הוא מנהל מכירות באסם וכדורגלן-עבר במכבי תל אביב. אמהּ ורדי (לבית שלום) הייתה דוגמנית והשתתפה בתחרות מלכת היופי ב-1986, ובשנים האחרונות עברה לנהל את החנות של בתה. אחיותיה הן דנה וספיר אלחמיסטר.

את שירותה בצה"ל עשתה כנציגת שירות בתחום הסלולר בחיל התקשוב.

אלחמיסטר התפרסמה לראשונה בזכות חשבונה ברשת החברתית אינסטגרם, והיא מפרסמת דרכו מוצרים שונים. לאחר שירותה הצבאי, הקימה יחד עם חברתה, נועה בני, את מותג בגדי ים "בננהוט" (bananhot), ושוויה של החברה שבבעלותן מוערך בכ-2.5 מיליון שקלים. שתיהן הפיקו והשתתפו בתצוגות אופנה של המותג שלהן "בננהוט", בשבוע האופנה תל אביב (2018, 2019).

אלחמיסטר דגמנה עבור רשת ההלבשה התחתונה הישראלית FIX. הייתה גם לפרזנטורית של האפליקציה הישראלית SessMe.

כיכבה על שערים של כתבי העת הישראלים "את", "מנטה", "לאשה" (לבדה, וביחד עם אמהּ), ועל שער המגזין "nina" הבלגי (ביחד עם בן-זוגה גרשון). היא כיכבה על השער של כתב העת הישראלי "בלייזר", והצטלמה לגיליון בגדי הים שלו.

בשנים 2015–2017 הייתה אחת הפרזנטוריות של חברת האופנה הישראלית "קסטרו".

באוגוסט 2017 פורסם שאלחמיסטר נבחרה להיות הפרזנטורית החדשה של חברת הקוסמטיקה הישראלית Sacara ובזכות כך תרוויח שכר של יותר ממיליון ש"ח, ולאחר מכן גם השיקה עמה קולקציה משותפת באותה שנה הגישה את תוכנית הטיולים האינטרנטית "מצב טיסה" באתר "פנאי פלוס".

החל מ-2018, היא אחת הפרזנטוריות של חברת המשקפיים הישראלית ERROCA, והיא אף השיקה קולקציה משותפת עמה.

בשנים 2018–2019 החברה שלה ושל שותפתה נועה בני, "בננהוט", הציגה את קו בגדי הים שלהן בשבוע האופנה בתל אביב.

ב-2019 נבחרה להיות אחת הפרזנטוריות בישראל של מותג הספורט הגרמני אדידס. בנוסף באותה שנה, נבחרה להיות הפרזנטורית של מותג הביגוד הישראלי Twentyfourseven. לפני כן, הופיעה בווידאו קליפ לשיר "HP" של הזמר הקולומביאני מאלומה.

בתחילת 2020 נבחרה להיות לאחת השופטות הראשיות בתוכנית הסטנדאפ "קומדי סטאר" שברשת 13.

בשנים 2020–2025 שיחקה בקומדיית המצבים "סברי מרנן" בקשת 12, בתור נתנאלה.

בשנת 2022 השיקה את "BynetA" (ביינטע) מותג הביוטי שלה בשיתוף עם קבוצת הקוסמטיקה הגדולה בישראל לילית קוסמטיקה.

## חיים אישיים
ב-2013 הייתה בזוגיות עם הזמר לירן דנינו.
מאז 2014, אלחמיסטר נמצאת בזוגיות עם הכדורגלן רמי גרשון, שחקן מכבי חיפה ונבחרת ישראל, ושניהם אף הצטלמו יחד לקמפיין של חברת קסטרו. ב-13 ביוני 2019 אלחמיסטר נישאה לגרשון. בנובמבר 2023, נולד לזוג בן ובינואר 2025 נולדה להם בת.

## קישורים חיצוניים

* יפעת הללי אברהם, מעריכים אותי ב-50 מיליון שקל? למה ככה? אני מעריכה את עצמי יותר, באתר mako, 29 בינואר 2026

## הערות שוליים

קטגוריה:דוגמניות ישראליות
קטגוריה:פרזנטוריות ישראליות
קטגוריה:ראשון לציון: אישים
קטגוריה:שחקניות ישראליות
קטגוריה:שחקנים ישראלים
קטגוריה:שופטות תוכניות מציאות ישראליות
קטגוריה:דוגמנים ישראלים
קטגוריה:פרזנטורים ישראלים
קטגוריה:שופטי תוכניות מציאות ישראלים
קטגוריה:חיילי חיל הקשר והתקשוב
קטגוריה:נשות עסקים ישראליות
קטגוריה:אנשי עסקים ישראלים
קטגוריה:פעילות אינטרנט ישראליות
קטגוריה:כוכבי רשת ישראלים
קטגוריה:חיילות חיל הקשר והתקשוב
קטגוריה:נפגעי עבירות מין במרחב הסייבר
קטגוריה:ישראליות שנולדו ב-1994
קטגוריה:ישראלים שנולדו ב-1994
עונת 1980/1981 בלה ליגה

**עונת 1980/1981** הייתה העונה ה-50 של לה ליגה שהיא הליגה הספרדית הבכירה בכדורגל. העונה החלה ב-6 בספטמבר 1980 והסתיימה ב-26 באפריל 1981. 

הליגה כללה 18 קבוצות. קבוצות שזכו במקום 16–18 יעברו בסוף העונה לליגת משנה. 

התחרות כללה 34 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת. 

בהתאם לתוצאות של העונה הקודמת סלטה ויגו, בורגוס ומאלגה ירדו לליגת משנה. מליגת המשנה עלו ריאל מורסיה, אוססונה, וריאל ואיאדוליד.

ריאל סוסיאדד זכתה בתואר וזאת בפעם הראשונה בתולדות המועדון. 

ריאל מורסיה, סלמנקה ואלמריה ירדו לליגת משנה בסוף העונה.

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לקיני (), ברצלונה, שכבש 20 שערים ב-30 משחקים. הוא זכה בתואר בפעם הרביעית בקריירה. 
* פרס זאמורה לשוער הטוב ביותר הוענק ללואיס ארקונדה (), ריאל סוסיאדד, שספג 29 שערים ב-34 משחקים. הוא זכה בתואר בפעם השנייה ברציפות. 

פרס דון בלון הוענק על ידי העיתון "דון בלון":
***הספרדי המצטיין:**  חבייר אורוטי ()
***הזר המצטיין:**  אולי שטיליקה () (עונה שנייה ברציפות)
***מאמן העונה:**  אלברטו אורמאצ'אה ()

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

1980 1981
קטגוריה:תחרויות כדורגל ב-1980
קטגוריה:תחרויות כדורגל ב-1981
דידיה קלו

**דידייה קלו** (בצרפתית: **Didier Queloz**; נולד ב-23 בפברואר 1966) הוא אסטרונום שווייצרי, פרופסור לאסטרופיזיקה באוניברסיטת קיימברידג' ובאוניברסיטת ז'נבה. בשנת 2013 היה מועמד לזכייה בפרס נובל לפיזיקה יחד עם מישל מאיור וג'פרי מרסי. בשנת 2017 זכה בפרס וולף בפיזיקה יחד עם מישל מאיור על הגילוי הראשון של כוכב הלכת החוץ-שמשי בשנת 1995.

בשנת 2011 הוענק לו פרס חזית הידע. קלו הוא חתן פרס נובל לפיזיקה לשנת 2019, יחד עם ג'יימס פיבלס (50% מהפרס), אסטרופיזיקאי וקוסמולוג עיוני קנדי-אמריקני, ומישל מאיור, שווייצרי גם הוא.

## קישורים חיצוניים

## הערות שוליים

קטגוריה:אסטרונומים שווייצרים
קטגוריה:אסטרופיזיקאים
קטגוריה:זוכי פרס נובל לפיזיקה
קטגוריה:זוכי פרס נובל לשנת 2019
קטגוריה:זוכי פרס וולף לפיזיקה
קטגוריה:זוכי פרס חזית הידע
קטגוריה:שווייצרים שנולדו ב-1966
דן בוקשה

**דן מיחאי בוקשה** (ברומנית: **Dan Mihai Bucșa**; נולד ב-23 ביוני 1988) הוא כדורגלן רומני  המשחק בסומסול קלוז' בעמדת הקשר ואף כמאמן הקבוצה.

## קריירה
בוקשה התחיל את הקריירה שלו באוניראה דז' ולוצאפארול דז'. בשנת  חתם בדינמו בוקרשט, בה שיחק עבור קבוצת המילואים של המועדון בה גם שימש כקפטן.

ביולי  הושאל לאוניברסיטאטה קלוז' מהליגה הרומנית השנייה עד לסיום העונה. בקיץ  סיכם באריסול טורדה, אבל ברגע האחרון החליט לחזור לדינמו ולהילחם על מקומו בהרכב. ב-21 במרץ 2012 הוא ערך את הופעת הבכורה שלו בקבוצה הראשונה במשחק בליגה נגד אוצלול גאלאץ.

בקיץ  חתם בברגיש גלדבך מהליגה הרביעית בגרמניה. אחרי ארבעה חודשים בלבד, חזר לרומניה לקדנציה שנייה באוניברסיטאטה קלוז'.

בדצמבר  חתם בגיור מליגת העל ההונגרית עד לסיום העונה. ביולי  חתם בטרגו מורש, אך כעבור זמן קצר שוחרר וחתם בפטרולול פלוישט עד לסיום העונה.

בקיץ  חתם בהפועל בני לוד מהליגה הלאומית.

ביולי  חזר לרומניה וחתם ביובנטוס בוקרשט, העולה החדשה לליגת העל הרומנית, אך כעבור זמן קצר חתם בקונקורדיה קיאז'נה.

ב-13 בפברואר 2019 בוקשה חתם בפטרולול פלוישט.

ב-1 בפברואר 2021, בוקשה הצטרף לסומסול קלוז' כמאמן-שחקן.

## קישורים חיצוניים

קטגוריה:כדורגלנים רומנים
קטגוריה:קשרי כדורגל רומנים
קטגוריה:כדורגלני דינמו בוקרשט
קטגוריה:כדורגלני אוניברסיטת קלוז'
קטגוריה:כדורגלני גיור
קטגוריה:כדורגלני טרגו מורש
קטגוריה:כדורגלני פטרולול פלוישט
קטגוריה:כדורגלני הפועל בני לוד
קטגוריה:כדורגלני קונקורדיה קיאז'נה
קטגוריה:כדורגלנים זרים בישראל
קטגוריה:מאמני כדורגל רומנים
קטגוריה:ספורטאים רומנים בהונגריה
קטגוריה:ספורטאים רומנים בישראל
קטגוריה:רומנים שנולדו ב-1988
נגנית הגיטרה

**נגנית הגיטרה** הוא ציור שמן משנת 1672 מאת הצייר ההולנדי יאן ורמיר. הוא מוצג כיום בבית קנווד בלונדון.

ב-23 בפברואר 1974 נגנב הציור מבית קנווד. מחזיקיו דרשו תשלום כופר של אוכל בשווי מיליון דולר שיסופק לתושבי האי גרנדה ולא הם יהרסו את הציור. ב-7 במאי 1974 נמצא הציור על ידי הסקוטלנד יארד בבית קברות בלונדון. הציור לא היה פגוע למעט סימני רטיבות, והוחזר לבית קנווד.

## לקריאה נוספת

* Wieseman, Marjorie E., **Vermeer and Music: The Art of Love and Leisure**, National Gallery London, Yale University Press, 1st Edition, 2013.


## קישורים חיצוניים

## הערות שוליים

קטגוריה:יאן ורמיר
קטגוריה:נשים בציור
המוזיאון לארכאולוגיה של גזיאנטפ

[250px|ממוזער|שמאל|פסיפס שנמצא בחפירות [זאוגמה וכונה בשם "הנערה הצוענייה"]]
**המוזיאון לארכאולוגיה של גזיאנטפ **(בטורקית: **Gaziantep Arkeoloji Müzesi**) הוא מוזיאון לארכאולוגיה השוכן בעיר גזיאנטפ בטורקיה. המוזיאון ידוע במיוחד באוסף הפסיפסים שלו, שרובם נחפרו בחפירות ארכאולוגיות בעיר הרומית העתיקה זאוגמה, שהייתה חלק מממלכת קומגנה.

יתר התצוגות במוזיאון כוללות ממצאים מהתקופה הפלאוליתית, פריטים מתקופת הברונזה שנחפרו מהתקופות החתית, הפרסית, ההלניסטית והרומית, שנמצאו באתר ממלכת קומגנה, כולל פריטי זכוכית, מטבעות מהתקופה העו'תמאנית ומדליונים. ממצא נוסף הוא שלד של ממותה. ליד המוזיאון נמצא גן ובו מוצג מבחר של חפצי אבן, כולל מצבות מקומגנה, מצבות נוצריות ופסלים מהתקופה החתית. המוזיאון גם מנהל את המוזיאון הפתוח של מחצבת יסמק.

## היסטוריה
המוזיאון נפתח לראשונה ב-1944 במבנה קהילתי מקומי. ב-1969 עבר המוזיאון למסגד "נורי מהמט פאשה". המוזיאון בצורתו הנוכחית נפתח בשנת 2005 ובהמשך הורחב לצורך תצוגת הפסיפסים שנמצאו בזאוגמה. שטח התצוגה של המוזיאון הוא 3,500 מ"ר. במוזיאון מוצגים כ-1,800 פריטים, המסודרים כרונולוגית ומשתייכים לאתרים בנפת גזיאנטפ וסביבתה.

## מוזיאון הפסיפסים של זאוגמה
הפסיפסים מאורגנים באגף מיוחד המוקדש להם ושמו "מוזיאון הפסיפסים של זאוגמה" (Zeugma Mosaic Museum). אגף הפסיפסים נחשב למוזיאון הפסיפסים הגדול ביותר בעולם והוא נפתח ב-2011. שטח התצוגה שלו הוא כ-2,500 מ"ר. הממצאים הועברו למוזיאון לאחר שרוב שרידי העיר זאוגמה, שנוסדה על ידי סלאוקוס הראשון, הוצפו על ידי האגם שנוצר לאחר הקמת סכרים על הפרת (סכר בירג'יק) במסגרת פרויקט דרום-מזרח אנטוליה.

האתר של זאוגמה נחפר מעט מאוד במהלך השנים. בשנות ה-90 של המאה ה-20 התגלתה בעיה של שוד עתיקות מהאתר, וממצאים הגיעו לידי מוזיאונים וידיים פרטיות. לאחר שהחל פרויקט לבניית סכרים על הפרת, היה ברור שחלקו הגדול של האתר יוצף ויעלם מתחת למים. בעקבות כך הוחלט להקים פרויקט להצלת הממצאים הארכאולוגיים ולהעבירם מהאתר. הפרויקט מומן על ידי ממשלת טורקיה, אוניברסיטאות אמריקאיות והמכון למדעי הרוח על שם פאקארד .
לפני בניית הסכרים נעשו מאמצי שימור רבים של השרידים באתר. כל ממצא שניתן לשמר ולהזיזו ממקומו, נחפר, כולל קירות פרסקאות ופסיפסים. חלק גדול מהממצאים הועברו למוזיאון שהוקם במיוחד כדי לשמר את הממצאים מהאתר. הממצאים באגף הם מהתקופה הרומית והביזנטית. בנוסף, הועברו מזאוגמה מזרקות פסלים ופסל ברונזה של אל המלחמה הרומי מרס.

בשימור הממצאים עסק צוות של 50 איש. בנוסף לשיקום 2,453 מ"ר של פסיפסים, שוקמו 140 מ"ר של קירות עם פרסקאות, ארבע מזרקות מהתקופה הרומית, 20 עמודים מאבן גיר, ארבעה פסלים מאבן גיר, פסל מברונזה של האל מרס, מצבות קבורה, קברים ואלמנטים אדריכליים.

חלק מהפסיפסים שהועברו, נפגעו במהלך השנים בעקבות שוד וביזה מהאתר הארכאולוגי. המוזיאון משקיע מאמצים בהגברת המודעות כנגד שוד וביזה של ממצאים ארכאולוגיים. הפסיפסים כוללים דמויות כמו אל הים פוסידון, דיוניסוס ואכילס. פסיפס מפורסם השייך לאוסף המוזיאון הוא פסיפס ראש של נערה עם זוג עיניים מובלטות במרכז הפסיפס, שקיבל את השם "הנערה הצוענייה".
## גלריית תמונות

## קישורים חיצוניים

* GAZIANTEP ZEUGMA MOSAIC MUSEUM, באתר historvius
* Gaziantep Arkeoloji Müzesi 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
גזיאנטפ
קטגוריה:גזיאנטפ
שמואל מונקס

**שמואל מוּנקֶס** (יידיש: **מונקעס**, לעיתים מכונה על שם עיר מוצאו: **רֶבּ שמואל קאליסקער**. חי במפנה המאה ה-19) היה מחסידי רבי שניאור זלמן מלאדי. בספרות ובפולקלור החב"די הוא מתואר כבדחן וגיבור סיפורי-שובבות רבים. סגנון ההומור שלו מלא בעיקר בסרקזם וביטול עצמי.

## במסורת חב"ד
על פי המסורת החב"דית, שמואל נולד יתום ונקרא על שם אביו, הוא גם התאלמן בגיל צעיר. היה אחד מחסידיו הראשונים של רבי שניאור זלמן מלאדי. מעיר מוצאו, קליסק, עבר מספר תחנות בחייו בערי רוסיה: ליוזנה, פולוצק ולבסוף ביישינקוביץ.

למרות דמותו העממית (מקבילם החב"די של הרשל'ה אוסטרופולר ודומיו), ראו בו בחסידות חב"ד אחד מחשובי החסידים. הוא מכונה בתואר **רֶבּ**, וניתנה לבדיחותיו ומעשיותיו פרשנות הגיוגרפית הטומנת בהן עומק וכוונות נסתרות, לעיתים אף רוח הקודש ומעשי מופתים. חיים מאיר היילמאן, הביוגרף-מטעם של אדמו"רי חב"ד, כתב עליו בספרו 'בית רבי' שיצא לאור בסוף המאה ה-19: .

מהסיפורים שנקשרו אודותיו, מתואר מונקס כאיש עליז ושובב, אך עם זאת בעל הדרת-פנים המעוטר בזקן ארוך, המסתודד תדיר בחצר רבי שניאור זלמן. לעיתים כשרבי שניאור זלמן נעדר ממשרדו, היה שמואל נכנס למשרד ומתחזה לרבו. אנשים שבאו להיפקד בעצה או בברכה ולא הכירו את הרבי, טעו לחשוב כי מדובר ברבי עצמו, ושמואל היה מעניק להם ברכה או סגולה בעלת משמעות הומוריסטית.

מונקס שימש כבדחן בחתונת בתו של האדמו"ר האמצעי, שידועה כאחד האירועים המכוננים בחסידות כ"החתונה הגדולה בז'לובין" אשר בה השתתפו סב הכלה רבי שניאור זלמן מלאדי וסב החתן רבי לוי יצחק מברדיצ'ב ואדמו"רים נוספים.

בחב"ד מפורסם שגם אדמו"רי חסידויות אחרות נאלצו להכיר בערכו: לפי האגדה ביקר פעם רבי שלמה מקרלין אצל בעל התניא בתשעה באב. שמואל מונקס עסק באותה שעה בזריקת קוצים על הקהל שהיה שקוע באמירת הקינות, וקוץ אחד פגע בזקנו של רבי שלמה. נענה ואמר: "בגלל אברכים כאלה נחרב בית המקדש!". למחרת יצאו רבי שלמה ורבי שניאור זלמן לשדה ונפנו לשמע יללת אדם, שמואל מונקס ישב שם בתוך בור מלא יתושים ונמלי אש עוקצניות ואמר קינות, נענה רבי שלמה ואמר: "בזכות אברכים כאלה יבנה בית המקדש!".

על פי המסורת, ר' שמואל מונקס השפיע על בעל התניא להסכים למאסרו במבצר פטרופבלובסקיה ולא להסתתר מיד המשטר (המאסר שהוביל לחג הגאולה החב"די), באומרו שאם הוא רבי, הרי שאין לו ממה לחשוש, ואם לא, אכן ראוי שייאסר על התחזותו לרבי.

החוקר יהושע מונדשיין טען, כי חלק מהסיפורים ששויכו אליו, ככל הנראה לא אירעו.

## לקריאה נוספת
* הרב ישראל אלפנביין, **חסידים הראשונים,** ה'תשס"ה, חלק א' עמ' 68–76.
* זאב גינוסר, **סודם של חסידים,**. מקורות - אליעזר שטיינמן. פרק ב' - שמואל מונקס.
* בנימין ליפקין, **שמח ומשמח**, כי קרוב גיליון 85, עמוד 12 ואילך.

## קישורים חיצוניים
* 
* יהושע מונדשיין, סיפורים וגלגוליהם שלא עשני גוי, פרק עד, באתר "כרמים".
***[https://he.chabad.org/multimedia/media_cdo/aid/3269085 למה החסיד זרק סיר מלא אוכל לפח?]**, סרטון וידאו מהרב נחמיה וילהלם , אתר בית חב"ד, מגזין שבת פרש שמיני תשע"ו

## הערות שוליים

קטגוריה:חסידי חב"ד
קטגוריה:הומור יהודי
קטגוריה:בדחנים עממיים
קטגוריה:דמויות ספרותיות
קטגוריה:מעשיות ואגדות
קטגוריה:חסידי אדמו"ר הזקן
אייל אבן צור

**אייל אבן צור** (נולד ב-12 באוקטובר 1974 בתל אביב) הוא זמר, מלחין, טכנאי קול ומוזיקאי ישראלי. פרסומו הראשון בא כסולן להקת נעליים, ולאחר מכן פיתח קריירת סולו, לצד עבודה כאיש סאונד ומפיק מוזיקלי מצליח.

## ביוגרפיה
אייל אבן צור, אחיו הצעיר של הזמר והיוצר שחר אבן צור ובנו של המתופף שמעון אבן צור, החל את דרכו המוזיקלית בתחילת שנות התשעים בלהקת "הבן של שכן" בה היה חבר גם פיטר רוט. הלהקה הוציאה שיר אחד בשם "NOBODY'S PERFECT" באלבום האוסף "החדש שני", והתפרקה.

בשנת 1996 הקים אבן צור את הלהקה "נעליים" בה היה הזמר, כותב השירים והגיטריסט. יחד איתו היו חברים בלהקה עידו אגמון, אלעד קרן ואורן רביב. הלהקה הוציאה את אלבום הבכורה שלה, "נעליים", בשנת 1998 בהפקתו המוזיקלית של ירמי קפלן. האלבום כלל את הלהיטים "למה", "רע" ו"ריח". בשנת 1999 הוציאה "נעליים" מיני אלבום עם גרסת כיסוי לשיר של להקת משינה – "פולארויד".

במקביל לפעילותו בלהקת "נעליים", ביסס אבן צור לבסס את מעמדו כאחד מאנשי הסאונד הבולטים בישראל. עבד עם ברי סחרוף, משינה, אסף אמדורסקי, מוניקה סקס, דנה ברגר ואחרים.

בשנת 2001 יצא אלבומו של רמי פורטיס "חצי אוטומטי". אבן צור שהיה שותף לכתיבה, נגינה, עיבודים ולהפקה המוזיקלית של האלבום, יחד עם פורטיס. אבן צור גם היה טכנאי ההקלטה והמיקס באלבום, שכלל בין היתר את השירים "הדלת" ו"חצי אוטומטי".

בשנת 2010 הוציא אייל אבן צור את אלבום הסולו הראשון שלו "לב 1". השיר הבולט באלבום היה הלהיט "גרה ממול".

בשנת 2012 הפיק אבן צור את "אלישע בנאי וארבעים השודדים" – אלבום הבכורה של אלישע בנאי והשודדים, שכלל את הלהיטים "סן דייגו" ו"ברצלונה".

בשנת 2014 הפיק מוזיקלית את אלבומה של להקת מוניקה סקס "מקצועות חופשיים", שכלל את השירים "שוב יורד אור חאקי אפרורי" ו"מרוב אהבה".

בשנת 2016 הוציא אבן צור את אלבומו השני "בדרך לחירות", בו בלט השיר "שלוש קומות". באלבום מתארח שאנן סטריט בדואט "הכל טוב" אותו כתבו השניים ביחד.

במאי 2020, הוציא את השיר "אין עוד זמן" שנכתב בשיתוף פעולה של אבן צור וגלעד כהנא. השיר מתייחס לאובדן אביו של אבן צור וללידת בתו הבכורה זמן קצר לאחר מכן ומשקף את התחושות של אובדן, געגוע ושמחה, שמובילים למסר של חיבור בין טוב לרע במסע החיים.

בינואר 2022, פורסם כי אבן צור בתהליך עבודה על מיני-אלבום והוא הוציא את השיר "צורה". במרץ 2022, הוציא את הסינגל השני מתוך המיני-אלבום, "תלבושת אחידה". ביוני 2022, הוציא את המיני אלבום "רגע אחד".

באוגוסט 2024, הוציא את השיר "סרט", סינגל ראשון מתוך אלבום עתידי, המתאר מונולוג אישי של אבן צור, המכוון אליו עצמו ולבת זוגו. בדצמבר 2024 הוציא את הסינגל "דובדבנים", הסינגל השני מתוך אלבום עתידי, שנוצר בעקבות חוויה משפחתית בטיול בצפון, במהלכו האוטו נתקע, וחוויותיו שונו בעקבות שיחה עם בתו.

## דיסקוגרפיה
;אלבומי סולו
* "לב 1" (2010)
* "בדרך לחירות" (2016)

;עם להקת "נעליים"
* נעליים (1998)
* פולארויד (1999)

;אלבומים בהפקתו
* רמי פורטיס - חצי אוטומטי (אלבום) (2001)
* אלישע בנאי - אלישע בנאי וארבעים השודדים (אלבום) (2012)
* מוניקה סקס - "מקצועות חופשיים (אלבום)" (2014)

## קישורים חיצוניים
* אייל אבן צור באתר Bellino

## הערות שוליים

קטגוריה:זמרים השרים בעברית
קטגוריה:זמרי רוק ישראלים
קטגוריה:מלחינים ישראלים
קטגוריה:גיטריסטים ישראלים
קטגוריה:טכנאי קול ישראלים
קטגוריה:מפיקים מוזיקליים ישראלים
קטגוריה:ישראלים שנולדו ב-1974
סנאפטוק

**סנאפטוק** היא תוכנית טלוויזיה ישראלית המשודרת החל מ-1 בינואר 2017 בערוץ KidZ. את הסדרה מנחה השחקנית גאיה שליטא כץ.

## סקירת הסדרה

## פורמט התוכנית
גאיה שליטא כץ מארחת מגוון של ידוענים ישראליים ומוכרים לילדים ונוער, והם משתפים אותה בתמונות שמופיעות בחשבון האינסטגרם שלהם, מה הם עושים בתמונות וכדומה. פינה בתוכנית היא 'כמה אתה קלישאת אינסטגרם?', בה שליטא כץ שואלת את הידוען שאלות שבסופו של דבר בוחנות אם הוא מכור לאינסטגרם או לא.

## מתארחים בתוכנית
### עונה 1

## קישורים חיצוניים
* סנאפטוק, בפרויקט אישים לתיעוד הטלוויזיה הישראלית.

קטגוריה:תוכניות טלוויזיה ישראליות
קטגוריה:תוכניות טלוויזיה ישראליות לילדים
קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנת 2017
קטגוריה:kidZ: תוכניות וסדרות
קטגוריה:Yes הטלוויזיה בלוויין: תוכניות וסדרות
אורגנט בערב

**אורנגט בערב** (ברוסית: **Вече́рний У́ргант**) הייתה תוכנית אירוח רוסית בהנחיית איוואן אורגנט. התוכנית שודרה לראשונה באפריל 2012 בערוץ הראשון ברוסיה. והפכה במהרה לאחת מתוכנית האירוח הנצפות ביותר בתולדות הטלוויזיה הרוסית. התוכנית שודרה מהשעה 23:30 שעון מוסקבה. בנוסף, שודרה התוכנית גם באוקראינה, בלארוס ולטביה.

התוכנית נחשבת לאחת מתוכניות הבידור הפופולריות רוסיה וזכתה מספר פעמים בפרס האקדמיה הרוסית לטלוויזיה כאחת מתוכניות הבידור הטובות במדינה.

לפי מספר מקורות, התוכנית הושעתה בפברואר 2022 לאחר שאורגנט העלה פוסט באינסטגרם נגד הפלישה הרוסית לאוקראינה.

## פורמט ומבנה
התוכנית משודרת מדי ערב מיום שני ועד יום ששי (מאז אפריל 2012) בשעה 23:30 שעון מוסקבה (בעבר שודרה מ-22:30 או 23:45 שעון מקומי). התוכנית נפתחת במעין מופע הקדמה המהווה טיזר לתוכנית עצמה ולעיתים מופיעים בה אורחי התוכנית.

את הליווי המוזיקלי בתוכנית מבצעת להקת "פירות" (Фрукты). המוזיקה המושמעת בפתיח אינה מוקלטת והלהקה מבצעת אותו בכל פעם מחדש בפני קהל התוכנית, בחלק גדול מהפעמים, מבצעים אורחי התוכנית שירים בסיום התוכנית. מה-17 בספטמבר 2012 ועד 28 ביוני 2013 לצד אורגנט הופיע גם הקומיקאי אלכסנדר גודקוב, מה-2 בספטמבר ועד ה-15 בנובמבר 2013 הופיע אלכסנדר אולייניקוב, והחל מ-25 בנובמבר 2013 מופיע הסטנדאפיסט דמיטרי חרוסטליוב. בזמן שידור פתיח התוכנית, מכריז אלכסנדר גודקוב, קריין התוכנית, על אורחי התוכנית. בתוכנית מתארחים כוכבי קולנוע ומוזיקה, אנשי ספורט ואישי בידור שונים, פעמים רבות מתארחים בתוכנית גם כוכבי קולנוע זרים שמגיעים לביקור במוסקבה.

במהלך מגפת הקורונה ברוסיה הוקלטו פרקים ללא השתתפות קהל באולפן החל מה-16 במרץ 2020 את המקומות הריקים תפסו עובדי התכנית: תסריטאים, במאים וצלמים. ב-22 במרץ 2021 המנחה איוואן אורגנט חלה בקורונה והוא הוכנס לבידוד בדאצ'ה שלו עד שהבריא ב-5 באפריל 2021 והוא חזר לשדר מהאולפנים.

## אורחים
במסגרת התוכנית מארח אורגנט בשידור חי אנשים בולטים הקשורים במידה רבה בענייני האקטואליה בפוליטיקה, הבידור או בעניינים ציבוריים שונים מרוסיה ומהעולם. לאורך השנים, התראיינו באולפן התוכנית מאות אנשי בידור ותרבות מובילים מרוסיה כמו נטשה קורוליובה, ניושה, ולדימיר פוזנר, סטניסלב צ'רצ'סוב, לאוניד קנייבסקי, דנילה קוזלובסקי, פאבל דרביאנקו, אולג מנשיקוב, איגור פטרנקו, אינגבורגה דפקונייטה, גריגורי דובריגין, סבטלנה חודצ'נקובה, ואלרי גרגייב, אלכסנדר רוזנבאום, סרגיי פוסקפאליס, ולדימיר ודוביצ'נקוב, אנטון שאגין, Maruv, פיליפ קירקורוב, יורי קולוקולניקוב, מיכאיל גלוסטיאן, יליזבטה ארזמאסובה, איליה אברבוך, סרגיי סמאק, ארטיום דזיובה ואחרים. כמו כן, שודרו ראיונות מיוחדים עם אנשי בידור זרים מוכרים שהתארחו בתוכנית מספר פעמים כגון: פיליפ פליין, בילי אייליש, נטע ברזילי, יו ג'קמן, קייט בקינסייל, ג'קי צ'אן, נטליה אוריירו, מאדס מיקלסן, ז'ראר דפרדייה, ארמי האמר, ראיין ריינולדס, לואיש פיגו, ליאם ניסן, ג'סיקה צ'סטיין, ג'יימס מק'אבוי, קיפר סאת'רלנד, צוות שחקני האוונג'רס, טום הולנד, דויד טרזגה, ויל סמית', ג'ה חאליב ואחרים. הוא אירח לעיתים מדינאים כמו ולדימיר ז'ירינובסקי, פסקואלה טרצ'אנו, סרגיי לברוב, דמיטרי רוגוזין ואחרים.

## פרסים

## קישורים חיצוניים

* **[http://urgantshow.ru/ האתר הרשמי]** 
* 
* העמוד הרשמי באתר Coub

## הערות שוליים

רוסיה
קטגוריה:תוכניות טלוויזיה שעלו לשידור בשנות ה-2010
קטגוריה:ערוץ 1 הרוסי: תוכניות וסדרות
קטגוריה:זוכי פרס TEFI
Vesti.ru

**Вести.ru** (מבוטא: "וֶסטִי.רוּ") הוא אתר חדשות ופורטל תכנים, הנמנה עם קבוצת התקשורת הרוסית "VGTRK". מהווה לפורטל האינטרנט של מהדורת "וסטי". האתר הושק ב-4 באוגוסט 1999 ועורכו הראשון היה גלב פאבלובסקי ואנטון נוסיק, שלפני כן שימש כעורך של העיתון וסטי מבית ידיעות אחרונות.

## היסטוריה
האתר החל את פעילותו בספטמבר 1999 במקביל למערכת Lenta.ru. האתר התבסס על פורטל Gazeta.ru שנמכר בפברואר אותה שנה לחברת "יוקוס".

## מאפייני האתר
Vesti.ru מפיק באופן עצמאי חלק ניכר מהחדשות והתכנים המופיעים בו, באמצעות מערכת נרחבת של כתבים ועורכים שעובדים במהדורות החדשות של ערוץ "רוסיה-1" ו"רוסיה-24". האתר מתמקד בחדשות בכל קטגוריות התוכן החדשותי, לרבות כלכלה, ספורט, תרבות ובידור, בריאות, אינטרנט וטכנולוגיה וכדומה. האתר כולו פתוח חינם לגולשים ורוב הכנסותיו מגיעות בעיקר מהצגת פרסומות וכתבות ממומנות וממדורים העוסקים במכירת מוצרים ושירותים.

בפברואר 2021 הוכתר לאתר החדשות הרוסי הפופולרי ביותר עם 12% מכלל המשתמשים ברוסיה.

## אתרי משנה
לצד האתר הראשי, מפעיל פורטל Vesti גם אתרים נוספים, כדוגמת:
* med.vesti.ru, פורטל בריאות
* filmpro.ru, פורטל חדשות קולנוע
* auto.vesti.ru, פורטל חדשות רכב
* vestifinance.ru, פורטל כלכלה
* realty.vesti.ru, פורטל חדשות נדל"ן
* hitech.vesti.ru, פורטל חדשות טכנולוגיה והייטק
* strana.ru, פורטל תיירות
* gmbox.ru , פורטל משחקי מחשב שהיה פעיל בשנים 2011—2016
* Travel.vesti.ru , פורטל חדשות תיירות זמני

## גלריה

תמונה:vesti_ru.png|סמל האתר בשנים 2000–2010
תמונה:Vesti logo 2010.png|סמל האתר בשנת 2010
קובץ:vesti_ru.jpg|מסמלי האתר
קובץ:Vesti.ru logo.jpg|סמל הפורטל המשמש אותה ברשתות החברתיות
קובץ:logo_vesti.ru.jpg|סמל האתר בשנים 2011–2015
קובץ:Vesti.ru.png|סמל האתר בשנים 2015–2020


## קישורים חיצוניים
* 

קטגוריה:VGTRK
קטגוריה:פורטלים רוסיים
קטגוריה:אתרי חדשות רוסיים
קטגוריה:אתרי אינטרנט שהושקו ב-1999
פיאט 126

ממוזער|300px|פיאט 126
ממוזער|300px|תא הנהג פיאט 126
ממוזער|300px|פיאט 126
ממוזער|300px|סמל הפיאט 126
ממוזער|200px|פיאט 126, קונברטייביל (גג נפתח)
ממוזער|200px|פיאט 126 שנת 1980
**פיאט 126** היא מכונית עירונית קטנה שיוצרה על ידי חברת פיאט האיטלקית בשנים 1972–1979, ובשנים 1973–2000 על ידי פיאט פולסקי, (FSM) בפולין, (בשמה המסחרי: Zastava 126 וכן: פולסקי פיאט 126p). יוצרו 4,673,655 יחידות בכל קווי היצור באיטליה ובפולין.

דגם כמעט זהה שהתבסס על ה"פיאט 126" יוצר בספרד על ידי חברת סיאט, בין השנים 1974–1982, והיה קרוי סיאט 133. במקביל יוצר הדגם בארגנטינה, בין השנים 1977–1982, והיה קרוי "Fiat 133B".

## ארצות שהפיאט 126 יוצרה

*  – 1,352,912 יחידות עד שנת 1979.
*  – 3,318,674 יחידות. בשנת 1980 הייתה למכונית הפופולרית ביותר בפולין. גודלה הקטן מאוד נתן לה את הכינוי maluch (ילד קטן).
הייצור הסתיים ב-22 בספטמבר שנת 2000. 
*  – 2,069 יחידות.
* 
* יצרן הרכב היווני **DIM Motor**, הרכיב בדגם דים 652 את מנועי 652 סמ"ק של פיאט 126 (1977–1983).

### ארצות שהפיאט 126 יוצאה אליהן
* 
* 
*  סין
* 
* 
* 
* 
* 

## מפרט טכני ומידות
* 4 נוסעים
* גרסת 3 דלתות
* גרסת 3 דלתות הצ'בק
* גרסת קונברטייביל (גג נפתח)
* מנוע 594 סמ"ק, המפיק 23 כ"ס 
* מנוע 652  סמ"ק, המפיק 24 כ"ס (משנת 1977)
* מנוע 704 סמ"ק, המפיק 26 כ"ס  (1987–1991)
* מנוע קירור מים
* אורך הרכב – 3,054 מ"מ
* רוחב – 1,378 מ"מ
* גובה – 1,302 מ"מ
* בסיס גלגלים – 1,840 מ"מ
* משקל – 580 ק"ג, 619 ק"ג
* עיצוב על ידי סרג'יו סרטורלי

## ראו גם
* פיאט
* סיאט 133

## לקריאה נוספת
* פרסומת העבר לפיאט 126   פורום טכני לרכב – פורום רכב – פורום
* פיאט 126  (3:06 דקות), יו-טיוב
* פיאט 126 (2:36 דקות), יו-טיוב
*  פיאט 126  (5:58 דקות), יו-טיוב
* פיאט 126  (2:24 דקות), יו-טיוב
* פיאט 126  מבחר תמונות 

## קישורים חיצוניים

*פיאט 126, אנציקלופדיית רכבי אספנות – כתבה מאתר שוק הפשפשים באינטרנט
* פיאט, אתר הבית הבינלאומי 

קטגוריה:מכוניות מיני
126
קטגוריה:דגמי מכוניות שהושקו ב-1972
קטגוריה:מכוניות מנוע אחורי
קטגוריה:כלי רכב איטלקיים
קטגוריה:כלי רכב שיוצרו ביוגוסלביה
קטגוריה:כלי רכב המורכבים באוסטריה
מנחם מנדל זק

הרב **מנחם מנדל דובער זק** (תרל"א, 1871 - תש"ג, 1943) היה ראש ישיבת ריגה ורבה של ריגה שבלטביה בתקופה שלפני השואה. הוציא לאור את ספר "משך חכמה" של האור שמח מתוך כתבים שהפקיד בידיו.

## קורות חיים
נולד במחוז קורלנד שבאימפריה הרוסית (כיום בלטביה). בבחרותו למד בישיבת וולוז'ין אצל רבי חיים סולובייצ'יק. נשא את בתו של ר' גרשון, רבה של העיירה וועגער בצפון ליטא. שם התגורר מספר שנים לאחר נישואיו. עד שמונה לכהן כרבה של העיירה קנדאו שבמחוז קורלנד, לטביה.

בשנת תרע"ג (1913) הוא מונה לרבה של העיר מיטאו הסמוכה לריגה.

בשנת תרע"ה (1915) נתמנה לרבה של עיר הבירה ריגה. החל משנת תרע"ח (1918) הוא החל לשמש באופן מעשי כרבה של לטביה כולה שהכריזה על עצמאותה באותה שנה. בעת כהונתו סייע רבות לרבנים שנחלצו מרוסיה להגיע לארץ ישראל ולאמריקה. הוא עמד בראש מערכת הצלה שסייעה כלכלית לפליטים ממלחמת העולם הראשונה.

בתרפ"א (1921) ייסד ישיבה בעירו ועמד בראשה ומסר בה שיעורים יומיים.

בקיץ תרפ"ו (1926), כאשר חלה רבי מאיר שמחה מדווינסק הוא אושפז בבית חולים בריגה ומסר לרב זק את כל כתביו במטרה שיוציאם לאור. מתוכם הוא הוציא לאור את חלקו האחרון של ה"אור שמח" על ספרי מדע, אהבה וזמנים של הרמב"ם ואת ספר "משך חכמה" על התורה.

לאחר פטירת הרב יוסף חיים זוננפלד בשנת תרצ"ב (1932), שלחה לו העדה החרדית בירושלים כתב רבנות עם הצעה לעלות לארץ ישראל ולמלא את מקומו, הוא חפץ במינוי אולם הוא לא יצא אל הפועל.

הרב זק נרצח על ידי הנאצים ביריות כשעמד על מדרגות בנין הקהילה בעת האקציה בגיטו ריגה.

## לקריאה נוספת
*

## קישורים חיצוניים
* ערכו וביבליוגרפיה נוספת בלקסיקון הרבני "אישי ישראל"
* מכתב של הרב מנחם מנדל זק, באתר קדם

## הערות שוליים

קטגוריה:רבנים לטבים
קטגוריה:אנשי חינוך יהודים לטבים
קטגוריה:יהודים בשואה: לטביה
קטגוריה:ריגה: רבנים
קטגוריה:בוגרי ישיבת וולוז'ין
קטגוריה:ילידי 1871
קטגוריה:נפטרים ב-1943
קפטן תחתונים: הסרט

**קפטן תחתונים: הסרט** (באנגלית: **Captain Underpants: The First Epic Movie**) הוא סרט קולנוע בהנפשה ממוחשבת של אולפני ההנפשה של דרימוורקס. הסרט יצא לאקרנים ב-2 ביוני 2017. עלילת הסרט מתבססת באופן חופשי על ספר קומיקס לילדים באותו השם מאת דאב פילקי. אולפני ההנפשה של דרימוורקס הפיקו את הסרט, הבמאי היה דייוויד סורן. את הסרט הפיצה פוקס המאה ה-20.

## עלילת הסרט
ג'ורג' בירד והרולד הצ'ינס הם שני ילדים שובבים בכיתה ד' הלומדים בבית הספר על שם ג'רום חרבנוביץ'. הם ילדים אחראים, כלומר, כששום דבר רע לא קורה. הדבר היחיד שהם אוהבים יותר מתעלולים הוא לייצר חוברות קומיקס ויחד הם המציאו את גדול גיבורי העל בתולדות בית הספר היסודי – קפטן תחתונים. בהמשך הם הפיחו בו חיים כשהיפנטו את מנהל בית הספר שלהם, מר פיפיש, וגרמו לו לחשוב בטעות שהוא קפטן תחתונים.

## שחקנים ודיבוב עברי
*אד הלמס / דדי זהר - בנג'מין "בני" פיפיש/קפטן תחתונים
*קווין הארט / עידו מוסרי - ג'ורג בירד
*תומאס מידלדיץ' / יולי סקר - הרולד הצ'ינס
*ניק קרול / צביקה פורמן - פרופסור פומפה פוק שילשולינשטיין פיפיקקי הראשון, הנבל של הסרט
*ג'ורדן פיל / ניסו שליו - מלווין מלשנוב, אויבם החנון של ג'ורג' והרולד
* אסלת טורבו 2000, רובוט בצורת אסלה. מכונה של מלווין מלשנוב למצעד "ההמצאה" .
* קריסטן שאל / מאיה מיטלפונקט - גברת אנטיפה או אדית, מזכירת בית הספר
* לזלי ניקול -גברת נורה איטה המחנכת של ג'ורג' הרולד

## הפקה
באוקטובר 2011 נודע כי אולפני ההנפשה של דרימוורקס קנו את הזכויות להפקת עיבוד קולנועי לסדרת הספרים.

ב-25 באוקטובר 2013 דיווחו האולפנים שרוב לטרמן יביים את הסרט על פי תסריט של ניקולס סטולר. הסרט היה אמור להיות שיתוף הפעולה השני בין השניים, לאחר מסעות גוליבר.

ב-21 בינואר 2014 הודיעה החברה על צוות המדובבים; אד הלמס בתפקיד מר פיפיש (קפטן תחתונים); קווין הארט בתפקיד ג'ורג בירד; תומאס מידלדיץ' בתפקיד הרולד הצ'ינס; ניק קרול בתפקיד הנבל, פרופסור פומפה פ' פיפיקקי וג'ורדן פיל בתפקיד מלווין, אויבם החנון של ג'ורג' והרולד.

ב-12 ביוני 2014 הוכרז שהסרט ייצא לאקרנים ב-13 בינואר 2017. בעקבות תהליך רה ארגון באולפני דרימוורקס הוכרז שהסרט יופק מחוץ לאולפן, במחיר נמוך בהרבה. הסרט עתיד היה לעבור את תהליך האנימציה באולפני מיקרוס במונטריאול, קנדה, ולהיות בעל מראה שונה מרוב סרטי האנימציה של דרימוורקס. חודש לאחר מכן דיווח האתר דדליין שלטרמן פרש מהפרויקט ושדייוויד סורן שביים את הסרט טורבו מנהל עם האולפנים מגעים במטרה ליטול את מושכות הבמאי.

הסרט צפוי היה לצאת לאקרנים ב-10 במרץ 2017, אך בחודש ספטמבר 2015 הודיעו אולפני דרימוורקס שהסרט בייבי בוס ייצא לאקרנים בתאריך זה, במקומו של קפטן תחתונים. תאריך ההפצה של הסרט היה 2 ביוני 2017.

## קישורים חיצוניים

* 

* 
* 
* 

## הערות שוליים

קטגוריה:סרטי 2017
קטגוריה:סרטי פוקס המאה ה-20
קטגוריה:דרימוורקס הנפשה: סרטים
קטגוריה:סרטי קומדיה מונפשים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטי אנימציה ממוחשבת
קטגוריה:סרטי הנפשה אמריקאיים
קטגוריה:סרטי אנימציה של פוקס המאה ה-20
קטגוריה:סרטי קולנוע בכיכובן של בובות
קטגוריה:סרטי אנימציה על ילדים
קטגוריה:סרטי אנימציה על ידידות
קטגוריה:קפטן תחתונים
אלכסנדר אשר באב"ד

הרב **אלכסנדר אשר באב"ד** (ה'תר"ע, 1910 - ה'תשמ"ו, 1986) היה רב אמריקאי-חסידי ממוצא גליציאני חסידי בעלזא. כיהן כרב בהונגריה לאחר השואה, לאח שהגר לארצות הברית, כיהן כראש ישיבת רבנו שלמה קלוגר וכאב בית דין של טארטיקוב בניו יורק.

## ביוגרפיה
נולד בטארטאקוב שבפולין לרב העיר, הרב יצחק באב"ד, נכד למשפחת הרבנים . בצעירותו למד אצל אביו ואצל דודו הרב דוד מנחם מאניש באב"ד מטארנאפאל מחבר "חבצלת השרון". בשנת ה'תרצ"א, 1931, נסמך להוראה בידי דודו ובידי הרב אברהם יעקב הורוויץ, אב"ד פרוביזנה ומחבר ספר שו"ת "צור יעקב".

נישא לבתו של הרב אהרן טייטלבוים, אב"ד וואלוא-נירבאטור. אשתו נהרגה בשואה. לאחר השואה נישא לפרל פיגא בת הרב יחיאל גרינצווייג אב"ד דולהא שבצ'כוסלובקיה.

לאחר נישואיו כיהן כרב בעירו של חמיו, וואלווא. לאחר השואה שימש כראש בית הדין בבודפשט והיה חבר בבית הדין המיוחד לתקנת עגונות בהונגריה שהתמקד בהיתר עגונות מלחמת העולם השנייה ניצולות השואה.

בהמשך היגר לארצות הברית והשתקע בניו יורק. הוא כיהן כראש ישיבה בישיבת רבנו שלמה קלוגר וכרב בקהילת רישא-קארטשין. הוא התפרסם בעיקר בשל תפקידו כאב"ד קהילת "מנחת חינוך - טארטיקוב", במסגרת קהילה זו הקים כולל להוראה, ובית כנסת גדול.

הוא היה פעיל בתחום הציבורי, פעל למען פליטי השואה, והיה חבר בוועד ההצלה, בארצות הברית השתייך לחסידות סאטמאר ופעל למען פעילות האדמו"ר רבי יואל מסאטמאר, אך היה אהוב בכל החוגים ושתף פעולה עם כולם למען הרמת היהדות בארצות הברית.

נקבר בקריית יואל.

## משפחתו
* בנו הרב יצחק, אב"ד טארטיקוב (לונדון)
* בנו הרב יחיאל, אב"ד טארטיקוב (ברוקלין).
* בנו הרב חיים יהושע, רב ביהמ"ד טארטיקוב בורו פארק.
* בנו הרב מרדכי, ראב"ד מכון להוראה מאנסי.
* בנו הרב נפתלי מאיר, אב"ד טארנאפאל.
* חתנו הרב אברהם האלברשטם אב"ד בית דין טארטיקוב
* חתנו הרב שלום מענדלאוויטש אב"ד חוליב מאנסי
* אחיו רבי יהושע העשיל כיהן אף הוא כאב"ד טארטיקוב. גיסיו היו הרב משה קלוגר ממשפחת רבני גריידינג ורבי ישראל אריה מרגלית האדמו"ר מפרמישלאן לונדון.

## קישורים חיצוניים
* 
* קברו ופרטים נוספים באתר "קברים. קום"
* 

קטגוריה:יהודים שהיגרו מפולין לארצות הברית
קטגוריה:רבנים חסידים
קטגוריה:רבנים חרדים אמריקאים
קטגוריה:ראשי ישיבה חסידים
קטגוריה:ראשי ישיבה אמריקאים
קטגוריה:פעילי אגודת ישראל
אלכסנדר אשר
קטגוריה:רבנים גליציאנים
קטגוריה:אבות בתי דין
קטגוריה:אמריקאים שנולדו ב-1910
קטגוריה:אמריקאים שנפטרו ב-1985
עונת 1982/1983 בלה ליגה

**עונת 1982/1983** הייתה העונה ה-52 של לה ליגה שהיא הליגה הספרדית הבכירה בכדורגל. העונה החלה ב-4 בספטמבר 1982 והסתיימה ב-1 במאי 1983.

הליגה כללה 18 קבוצות. קבוצות שזכו במקום 16–18 יעברו בסוף העונה לליגת משנה. 

התחרות כללה 34 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת. 

בהתאם לתוצאות של העונה הקודמת קאסטיון, הרקולס וקדיס ירדו ליגה. מליגת המשנה עלו סלטה ויגו, סלמנקה, ומאלגה.

אתלטיק בילבאו זכתה בתואר וזאת בפעם השביעית בתולדות המועדון. אתלטיק בילבאו לא זכתה בסופר קאפ הספרדי לאחר הפסד לברצלונה 3-1 ו-0–1 במפגש הכפול.

לאס פאלמס, סלטה ויגו וראסינג סנטנדר ירדו לליגת משנה בסוף העונה.

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לפולי רינקון (), ריאל בטיס, שכבש 20 שערים ב-30 משחקים.
* פרס זאמורה לשוער הטוב ביותר הוענק לאגוסטין רודריגס סנטיאגו (), ריאל מדריד, שספג 22 שערים ב-29 משחקים.

פרס דון בלון הוענק על ידי העיתון "דון בלון":
***הספרדי המצטיין:** חואן אנטוניו סניור ()
***הזר המצטיין:** חואן ברבאס ()
***מאמן העונה:** חבייר קלמנטה ()

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

1982 1983
קטגוריה:תחרויות כדורגל ב-1982
קטגוריה:תחרויות כדורגל ב-1983
קטגוריה:1982 בספרד
ירון בן דב

**ירון בן דב** (11 בינואר 1970 - 5 בינואר 2017) היה כדורגלן ישראלי אשר שיחק בעמדת הבלם בקבוצות מכבי נתניה, הפועל תל אביב ועירוני ראשון לציון, ולזכותו הופעה אחת במדי נבחרת ישראל.

## קריירה
בן דב גדל במחלקת הנוער של מכבי נתניה, ובשנת 1989 החל לשחק בקבוצה הבוגרת של המועדון. בעונת 1993/1994 שיחק בן דב בהפועל תל אביב, ולאחר מכן עבר לעירוני ראשון לציון, בה גם סיים את הקריירה.

לזכותו של בן דב 2 הופעות במדי הנבחרת הצעירה של ישראל, וב-8 באפריל 1992 ערך את הופעתו היחידה בנבחרת ישראל, במשחק ידידות נגד נבחרת איסלנד שהסתיים בתיקו 2–2.

ב-5 בינואר 2017 נפטר בן דב לאחר מאבק במחלה קשה. באותו יום שיחקו מכבי נתניה ועירוני ראשון לציון, בהן שיחק, אחת נגד השנייה במסגרת סיבוב ח' של גביע המדינה, והמשחק החל בדקת דומייה לזכרו.

## קישורים חיצוניים

## הערות שוליים

קטגוריה:בלמי כדורגל ישראלים
קטגוריה:כדורגלני נבחרת ישראל
קטגוריה:כדורגלני מכבי נתניה
קטגוריה:כדורגלני הפועל תל אביב
קטגוריה:כדורגלני הפועל ראשון לציון
קטגוריה:ישראלים שנולדו ב-1970
קטגוריה:ישראלים שנפטרו ב-2017
אולסטייט ארנה

**אולסטייט ארנה** (באנגלית **Allstate Arena**) הוא היכל ספורט רב-תכליתי הממוקם בכפר רוזמונט, הסמוך לשיקגו. האולם מכיל 17,500 מקומות ישיבה. עבודות הבנייה של האום החלו ב-1978 ובנייתו הסתיימה ב-1980. עלות הבנייה אז עמדה על כ-20 מיליון דולר.

החל מ-2010 משחקת באולם שיקגו סקיי עד לפני כן שיחקה ב-UIC פביליון שהכיל 6,000 מקומת ישיבה. מלבד כדורסל, מארח מספר תחרויות ספורט נוספות כגון כדורסל, הוקי קרח, היאבקות, פוטבול באולמות בעוד.

## גלריה

קובץ:DePaul Blue Demons men's basketball at Allstate Arena.jpg
קובץ:Allstatearena.png
קובץ:Chicago Wolves Center ice.JPG


## קישורים חיצוניים

* 

קטגוריה:שיקגו: מבנים
קטגוריה:אולמות כדורסל בשיקגו
קטגוריה:אולמות כדורסל בארצות הברית
מיקרושף

**מיקרושף** היא תוכנית בישול ישראלית לילדים ונוער, המונחה על ידי אלינה לוי והשף ארז עינב. הסדרה שודרה החל מ-1 בינואר 2017, בערוץ KidZ.

## סקירת סדרה

## פורמט התוכנית
המנחה אלינה לוי והשף ארז עינב מבצעים מנות קלות להכנה שילדים בבית ספר יסודי יכולים לבצע בביתם, כל פרק זה נושא אחר של אוכל (קינוחים, ארוחת צהריים וכו'). הם מכינים מנות לפי הסרטונים ששלחו להם ילדים, שם ביקשו מה להכין. פינה נוספת בתוכנית היא 'לא אומרים איכס על אוכל', בה אלינה מוציאה עוגיית מזל וקוראת את המשפט שרשום לה, המרמז את המשימה (שבדרך כלל קשה, מגעילה או לא נעימה) שהיא צריכה לבצע בנושא אוכל. מדי פעם מתארחים אנשים בתוכנית (שבדרך כלל קשורים לעולם האוכל, כגון מיקי שמו שהתארח בפרק הרביעי). בסוף כל סיום טעימת מנה אלינה מדרגת את המנה של ארז מאחד עד חמש.

## קישורים חיצוניים

קטגוריה:תוכניות טלוויזיה ישראליות
קטגוריה:תוכניות טלוויזיה ישראליות לילדים
קטגוריה:תוכניות טלוויזיה ישראליות שעלו לשידור בשנת 2017
קטגוריה:kidZ: תוכניות וסדרות
קטגוריה:yes הטלוויזיה בלוויין: תוכניות וסדרות
פרובינציית שלזיה התחתית

**פרובינציית שלזיה התחתית** הייתה מחוז של המדינה החופשית פרוסיה, שהתקיים בין השנים 1919–1938, ושוב בין השנים 1941–1945.

## היסטוריה
לאחר מלחמת העולם הראשונה, פולין הוקמה מחדש לאחר כ-130 שנה של שלטון זר. בעוד פולנים רבים בשלזיה חפצו שהאזור יועבר לשלטון פולני, הרוב הגרמני רצה בשלטון גרמני. עד מהרה הפך אזור שלזיה לאזור מריבה בין גרמניה החדשה לפולין. שלזים פולנים החלו בהתקוממויות אלימות כנגד השלטון הגרמני, ודרשו איחוד עם פולין. לבסוף הועברו שטחים מוגבלים מאזור קטוביץ מגרמניה לפולין כשרוב השטח נשאר בידי גרמניה. בשנת 1919 פוצלה הפרובינציה לפרובינציית שלזיה העילית ופרובינציית שלזיה התחתית. בשנת 1938 שוב אוחדו הפרובינציות מחדש ליצירת פרובינציית שלזיה, ובשנת 1941 פוצלו מחדש.

בשנת 1945 התחוללו קרבות קשים מאוד באזור, והשטח נכבש בידי הצבא האדום. לאחר מלחמת העולם השנייה נמסרו שטחי הפרובינציה לפולין, יחד עם כל השטחים ממזרח לקו אודר-נייסה, והתושבים הגרמניים גורשו לגרמניה.

## קישורים חיצוניים

שלזיה
קטגוריה:גרמניה: אזורים
קטגוריה:פולין: היסטוריה
קטגוריה:מדינות וטריטוריות שהוקמו ב-1919
קטגוריה:מדינות וטריטוריות שהתפרקו ב-1945
דוקסילאמין

ממוזער|ההרכב הכימי של דוקסילאמין
**דוקסילאמין** (באנגלית: **Doxylamine**) הוא נוגד היסטמינים מדור ראשון. בפני עצמו הוא משמש כעזר שינה לטווח קצר בכמות של 25 עד 50 מ״ג, ובכמויות נמוכות יותר בתרופות נגד אלרגיה ובחילות. דוקסילאמין משמש גם בשילוב עם משככי כאבים שונים כגון אקמול (פרצטמול), וגם בשילוב עם ויטמין B -<sub>6</sub> (פירידוקסין) כדי למנוע בחילות בוקר בהריון.

## תופעות לוואי
דוקסילאמין הוא בעל השפעה אנטי היסטמינית ותופעות לוואי נפוצות לסוג התרופות האלו. תופעות הלוואי הן: יובש בפה, אטקסיה, אצירת שתן, נמנום, בעיות זיכרון, חוסר יכולת להתרכז, הזיות (במינון גבוה). אין להשתמש בדוקסילאמין על פני תקופה ארוכה של זמן (מעל שבועיים). התרופה אינה ממכרת, אך עשויה להתפתח סבילות.

## היסטוריה

דוקסילאמין הוא נוגד היסטמינים דור ראשון, דווח לראשונה בשנת 1949.

## ראו גם
* פרומתאזין
* דיפנהידראמין
* Orphenadrine
* תרופה פסיכיאטרית

## קישורים חיצוניים

## הערות שוליים

קטגוריה:אנטיהיסטמינים
קטגוריה:תרופות לפי א'-ב'
קטגוריה:אנטיכולינרגים
פיאט 131

ממוזער|250px|פיאט 131
ממוזער|250px|פיאט 131
ממוזער|250px|פיאט 131, סדרה 1, מבט לתא הנהג
ממוזער|250px|פיאט 131 פנורמה (סטיישן)
ממוזער|250px|פיאט 131, 1600
ממוזער|200px|פיאט 131, ברבה 1980 (דגם אמריקאי)
ממוזער|200px|פיאט 131
**פיאט 131, "Mirafiori"** היא מכונית משפחתית שיוצרה על ידי חברת פיאט האיטלקית משנת 1974–1984. יוצרו 1,513,800 יחידות באיטליה.

## גרסאות
* סדרה 1 - 1974–1978
* סדרה 2 - 1978–1981
* סדרה 3 - מחודש מרץ 1981–1984

### תצורת מספר דלתות
* 2 דלתות
* 4 דלתות
* 4 דלתות סטיישן
* 5 דלתות סטיישן
* 3 דלתות ואן
* 2 דלתות ספורט

## נתונים טכניים ומידות
* מנוע 1,297 סמ"ק, הספק 48 כ"ס, ו-64 כ"ס ב -5,400 סל"ד (סדרה 1 :1974–1978), ובסדרה 3: 55 כ"ס ו-74 כ"ס
* בדגם Supermirafiori מנוע 1,297 סמ"ק ו-1,301 סמ"ק, בהספק של 57 כ"ס, ו-77 כ"ס
* בדגם Supermirafiori מנוע 1,585 סמ"ק, בהספק של 71 כ"ס ו־95 כ"ס
* בדגם פָּנוֹרָמָה (סטיישן), מנוע סמ"ק 1,297 בהספק 48 כ"ס ו-1,301 סמ"ק ב-64 כ"ס.
* בדגם פָּנוֹרָמָה מנוע 1,585 סמ"ק בהספק של 55 כ"ס, ו-74 כ"ס.
* מנוע 1,585 סמ"ק, בהספק של 63 כ"ס, ו-84 כ"ס, ובסדרה 3 : 72 כ"ס ו-97 כ"ס
* מנוע 1,800 בהספק 64 כ"ס, ו-86 כ"ס - לשוק האמריקאי עם תיבת הילוכים אוטומטית שלוש מהירויות GM,
* משנת 1978 עד 1981 פותחו גרסאות נוספות:
* מנוע 1,400 סמ"ק
* מנוע 2,000 סמ"ק, בהספק של 64 כ"ס ו-86 כ"ס
* מנוע 1,995 דיזל, בהספק של 44 כ"ס ו-59 כ"ס
* מנוע 2,500 דיזל בהספק של 53 כ"ס ו-71 כ"ס
* הילוכים ידניים 4 מהירויות
* הילוכים ידניים 5 מהירויות במנועי 1,585 סמ"ק בלבד
* הילוכים אוטומטיים 3 מהירויות במנועי 1,585 סמ"ק
* אורך הרכב - 4,230 מ"מ
* רוחב - 1,664 מ"מ
* בסיס גלגלים - 2,490 מ"מ
* משקל: 950 ק"ג, 1,145 ק"ג
* הבלמים הקדמיים בלמי דיסק, והבלמים האחורים בלמי תוף

## טופאש שאהין
* דגם זהה לדגם "פיאט 131"
**[[טופאש שאהין]]** (בטורקית: **Tofaş Şahin**) יוצרה במצרים על ידי יצרנית הרכב המצרית **[[נסר (יצרן רכב מצרי)|נסר]]**, (שם מלא: "El Nasr Automotive Manufacturing Company", בערבית: "النصر"), בין השנים 1991–2009.

דגם ה-"טופאש שאהין" יוצר בטורקיה על ידי יצרן הרכב הטורקי "TOFAŞ Türk Otomobil Fabrikası A.Ş", ברישיון קונצרן הרכב האיטלקי פיאט.

## ראו גם
* פיאט
* פיאט 130
* פיאט 132

## לקריאה נוספת
* גרסאות פיאט 131  mirafiori
* פיאט 131  (2:23 דקות), יו-טיוב
* פיאט 131  (1:49 דקות), יו-טיוב
* פיאט 131 קטע מסרט, (1:21 דקות), יו-טיוב
* פיאט 131, פנורמה (7:02 דקות), יו-טיוב
* פיאט 131 , (8:03 דקות), יו-טיוב
* פיאט 131, 1600, 1977  (2:18 דקות), יו-טיוב
* פיאט 131 ספורט  (4:02 דקות), יו-טיוב
* פיאט 131 ספורט  (5:12 דקות), יו-טיוב

## קישורים חיצוניים

* עידן מס, טלנובלה איטלקית - 131 אבארט, באתר מיניקארס, 9 ביולי 2017

קטגוריה:מכוניות משפחתיות
קטגוריה:מכוניות סטיישן
קטגוריה:דגמי מכוניות שהושקו ב-1974
131
קטגוריה:כלי רכב איטלקיים
קטגוריה:כלי רכב המורכבים בקולומביה
קטגוריה:כלי רכב המורכבים במרוקו
קטגוריה:כלי רכב המיוצרים באינדונזיה
קטגוריה:כלי רכב המיוצרים בצ'ילה
קטגוריה:כלי רכב המיוצרים בטורקיה
קטגוריה:כלי רכב המיוצרים בספרד
קטגוריה:כלי רכב המורכבים בוונצואלה
פניראמין

**פניראמין** (INN, שם מסחרי **אויל**, בין היתר) הוא נוגד היסטמנים עם מאפיינים אנטיכולינרגיים שמשמש לטיפול באלרגיות כגון קדחת השחת או סרפדת. יש לו אפקטים חזקים יחסית של הרגעה, ולפעמים יכול להיות בשימוש בגלולות שינה ללא מרשם באופן דומה לאנטי-היסטמינים אחרים כגון דיפנהידראמין. פניראמין בדרך כלל גם נמצא בטיפות עיניים המשמשות לטיפול בדלקת הלחמית אלרגית.

פניראמין עלול לגרום לנמנום, ובמינון גבוהה עלול להוביל להפרעות שינה וגם עלול להוביל להתקפים, במיוחד בשילוב עם אלכוהול אתנול. אנשים הנוטלים קורטיזול בטווח ארוך צריכים להימנע מפניראמין כי זה עלול לגרום להורדת רמות של אדרנלין (אפינפרין), אשר עלול להוביל לאובדן הכרה.

## איזומר

## קישורים חיצוניים

## הערות שוליים

קטגוריה:אנטיהיסטמינים
קטגוריה:תרופות לפי א'-ב'